
KVIETIMAS
TEIKTI PARAIŠKAS DAUGIABUČIŲ NAMŲ ŠILDYMO IR KARŠTO VANDENS SISTEMŲ ATNAUJINIMUI (MODERNIZAVIMUI)


	1.
	Paramos gavėjai
	Daugiabučių namų, pastatytų pagal galiojusius iki 1993 metų statybos techninius normatyvus, buto ar kitų patalpų savininkai

	2.
	Paraiškėjai
	1. daugiabučio namo bendrojo naudojimo objektų valdytojas;
2. savivaldybės paskirtas savivaldybės energinio efektyvumo didinimo programos įgyvendinimo administratorius;
3. šilumą tiekianti įmonė;
4. kitas asmuo, įgaliotas daugiabučio namo butų ir kitų patalpų savininkų.

	3.
	Paraiška
	Paraiška rengiama pagal Klimato kaitos programos kompensacinių išmokų daugiabučių namų vidaus šildymo ir karšto vandens sistemų modernizavimui tvarkos aprašo, patvirtinto Lietuvos Respublikos aplinkos ministro 2019 m. lapkričio 18 d. įsakymu Nr. D1-680, (toliau – Tvarkos aprašas), 1 priede nustatytą aktualios redakcijos formą .
Kartu su paraiška privalomi pateikti dokumentai:
1. Daugiabučio namo (esant dviem ir daugiau iš vieno šilumos punkto apšildomiems namas – visų namų) Nekilnojamojo turto registro išrašas;
2. Kiekvieno daugiabučio namo butų ir kitų patalpų savininkų susirinkimo protokolas, kuriuo daugiabučio namo butų ir kitų patalpų savininkai pritaria daugiabučių namų šildymo ir karšto vandens sistemų modernizavimui. Sprendimas priimamas vardiniu balsavimu;
3. Šilumos tiekėjų išduotos techninės sąlygos (projektavimo), jei jos privalomas Lietuvos Respublikos teisės aktų nustatyta tvarka;
4. Pavedimo sutartis (jeigu butų ir kitų patalpų savininkų protokoliniu sprendimu Projekto įgyvendinimas pavedamas ne daugiabučio namo bendrojo naudojimo objektų valdytojui); 
5. Projekto įgyvendinimui reikalingo finansavimo užtikrinimą įrodantis dokumentas (banko išrašas, finansinės įstaigos patvirtinimas dėl galimybės gauti paskolą ar kitas dokumentas, kuriame patvirtinamas paramos gavėjų sutikimas skirti lėšas Projekto įgyvendinimui).
6. Pastato šildymo ir karšto vandens sistemų prižiūrėtojo (eksploatuotojo) ar pastato administratoriaus išduota pažyma, kad daugiabučiame name šilumos punktas yra elevatorinis ar yra senas susidėvėjęs šilumos punktas, automatiškai nepalaikantis nustatytos karšto vandens temperatūros pastato vidaus karšto vandens tiekimo sistemoje. Jeigu daugiabučiame name nėra šilumos punkto teikiama tą pagrindžianti pažyma.

	4.
	Kvietimo lėšos, paramos dydis
	Kvietimas finansuojamas Klimato kaitos programos lėšomis – kompensacinių išmokų forma. Kompensacinės išmokos dydis yra ne didesnis kaip 30 procentų nuo visų tinkamų finansuoti Projekto išlaidų  
	Bendra paramos suma  - 5 mln. Eur.

	5.
	Tinkamos finansuoti išlaidos
	
1. Bendrosios nuosavybės teise valdomų elevatorinių šilumos punktų keitimas į naują automatizuotą šilumos punktą ar senų susidėvėjusių automatinių šilumos punktų, kurie automatiškai nepalaiko nustatytos karšto vandens temperatūros pastato vidaus karšto vandens tiekimo sistemoje,  atnaujinimas arba atskiro šilumos punkto daugiabučiame name įrengimas, įskaitant balansinių ventilių ant šildymo ir karšto vandens stovų įrengimą – privaloma Projekto metu įgyvendinti veikla (jei daugiabučiame name yra nepriklausoma šilumos tiekimo sistema ir šilumos punktas automatiškai palaiko nustatytą karšto vandens temperatūrą pastato vidaus karšto vandens tiekimo sistemoje – tinkamomis finansuoti išlaidomis laikomos priemonės, nurodytos 2–5 papunkčiuose);
[bookmark: part_b6df73db8d914105b68c7cdd002fa7f1]2. Šildymo sistemos pertvarkymas ar keitimas (įskaitant radiatorių keitimą, termostatinių ventilių įrengimą, vamzdynų keitimą ir (ar) vamzdynų izoliavimą, balansinių ventilių ar kitos balansavimo įrangos rengimą);
[bookmark: part_cae19d0a476a45fe83ce3bec7fac92be]3. Individualių šilumos apskaitos prietaisų ar šilumos daliklių sistemos įrengimas ir (ar) išmaniosios apskaitos, įgalinančios vienalaikį rodmenų nuskaitymą iš daliklių ir karšto vandens skaitiklių butuose, diegimas;
[bookmark: part_92d7f5006e114e70b09a769c1a709461]4. Karšto vandens sistemos pertvarkymas, susijusių elementų keitimas (rankšluosčių džiovintuvų ir kita, įskaitant vamzdynų keitimą ir (ar) izoliavimą);
[bookmark: part_66957e3d1a074a02acc92ac3fd808d87]5. Įrenginių, skirtų karštam vandeniui ruošti iš atsinaujinančių energijos išteklių, įrengimas daugiabučiame name:
[bookmark: part_7b9dfa6a093747eaac5080eca9b201ce]5.1. saulės plokštelinių ar vakuuminių  kolektorių, skirtų vandens šildymui,  diegimas;  
[bookmark: part_434f25fcefa0423784ac0029482e47cb]5.2. daugiabučio namo karšto vandens tinklų pertvarkymas ar diegiamo įrenginio, skirto vandens šildymui, pritaikymas;
[bookmark: part_a3e16aa57e694fb78c353e37eb97506b]5.3. kitos konkrečiam saulės kolektoriaus projekto diegimui reikalingos įrangos diegimas;
[bookmark: part_6acfb846a1a64206ad28dff89971c287]5.4. boilerių ir akumuliacinių talpų įrengimas, kai diegiamos saulės kolektorių sistemos;
[bookmark: part_d9761187bd6c434f8307061bce350e40]5.5. mažo galingumo šilumos siurblių karštam vandeniui ruošti įrengimas (šilumos siurblio galia nustatoma įvertinus vidutinį daugiabučio namo karšto vandens suvartojimo kiekį ir šalto vandens pašildymo iki karšto vandens temperatūros poreikį; apskaičiavimus pagrindžianti informacija pateikiama kartu su paraiška);
[bookmark: part_fc96ebffb910460583b94363b179b323][bookmark: part_b955ac64c43346acbfea6475dc7c8d1d]5.6. saulės fotovoltinės elektrinės įrengimas (elektros energijos poreikiams, atsiradusiems dėl karšto vandens ruošimo);

	6.
	Specialieji reikalavimai projektams
	1. Agentūros nustatytos formos butų ir kitų patalpų savininkų  patvirtintas projektas-paraiška, skirta daugiabučio namo šildymo ir karšto vandens sistemų atnaujinimui (modernizavimui)  ir sprendimas dėl daugiabučio namo atnaujinimo (modernizavimo) įgyvendinimo, priimtas Lietuvos Respublikos civilinio kodekso 4.85 straipsnyje nustatyta tvarka ne mažesniu kaip 50procentų plius vienas balsas butų ir kitų patalpų savininkų balsų dauguma. Sprendimas priimamas vardiniu balsavimu.
2. Įgyvendinant projektą yra būtina atlikti bendrosios nuosavybės teise valdomų elevatorinių šilumos punktų keitimą į naują automatizuotą šilumos punktą ar senų susidėvėjusių automatinių šilumos punktų, kurie automatiškai nepalaiko užduotos karšto vandens temperatūros pastato vidaus karšto vandens tiekimo sistemoje, atnaujinimą arba atskiro šilumos punkto daugiabučiame name įrengimas, bei balansinių ventilių ant šildymo ir karšto vandens stovų įrengimą, jeigu daugiabučiame name jau yra tinkamai veikianti nepriklausoma šilumos tiekimo sistema ir šilumos punktas automatiškai palaiko nustatytą karšto vandens temperatūrą pastato vidaus karšto vandens tiekimo sistemoje galima įgyvendinti papildomas priemones neatliekant šilumos punkto montavimo darbų, tačiau šildymo sistemos balansavimas turi būti atliktas, tuo atveju jeigu šildymo sistema nėra automatiškai balansuojama.
3. Įgyvendinus daugiabučio namo šildymo ir karšto vandens sistemų modernizavimo projektą, turi būti pasiektas ne mažesnis kaip 2 proc. energinio efektyvumo sutaupymas pagal Tvarkos aprašo 2 priede nurodytus energinio efektyvumo rodiklius.

	7.
	Paraiškų teikimas
	Terminas
	Nuo Kvietimo paskelbimo, iki kol pakanka lėšų pagal Priemonę, bet ne ilgiau kaip iki kitų metų, kai paskelbtas kvietimas teikti paraiškas, vasario 1 d.

	
	
	Vieta
	Viešoji įstaiga „Būsto energijos taupymo agentūra“, Švitrigailos g. 11B, Vilnius, tel. (8 5) 270 5455, padalinių adresais: Sapiegos g. 12, Kaunas; S. Dariaus ir S. Girėno g. 2, Alytus; M. K. Čiurlionio g. 3, Šiauliai; Vytauto g. 12, Klaipėda; Topolių al. 12, Panevėžys; Vasario 16-osios g. 6-215, Tauragė; Stoties g. 18, Mažeikiai; Vytauto g. 17, Marijampolė; Utenio aikštė 8,  Utena; el. p. info@betalt.lt. 
Paraiškos teikiamos tiesiogiai arba naudojantis pašto ir (ar) pasiuntinių teikiamomis paslaugomis.

	8.
	Paraiškų vertinimas
	Agentūra gavusi paraišką įvertina paraiškoje aprašytų darbų pagrįstumą, bei jų kainodarą ir tokiam projektui pritaria arba nepritaria. Pritarusi projektui Agentūra įtraukia projektą į finansuojamų projektų sąrašą. Gavus projektų, kurių bendrą prašomos paramos suma yra didesnė negu kvietime numatyta suma, projektų priėmimą Agentūra stabdo.

	9.
	Rezultatai ir dokumentai, įgyvendinus projektą
	Dokumentai teikiami, įgyvendinus projektą:
1. Išlaidų kompensavimo prašymas;
2. išlaidas (ir jų apmokėjimą) pagrindžiantys dokumentai už atliktus darbus;
3. statybos užbaigimą patvirtinantis dokumentas, jeigu jį privaloma pateikti Lietuvos Respublikos statybos įstatyme nustatyta tvarka;
4.  Valstybinės energetikos reguliavimo tarybos šilumos įrenginių būklės patikrinimo dokumentas, jei jį  privaloma pateikti Lietuvos Respublikos teisės aktų nustatyta tvarka.
Projekto įgyvendinimo rezultatai skaičiuojami pagal Klimato kaitos programos kompensacinių išmokų daugiabučių namų vidaus šildymo ir karšto vandens sistemų modernizavimui tvarkos aprašo, patvirtinto Lietuvos Respublikos aplinkos ministro 2019 m. lapkričio 18 d. įsakymu Nr. D1-680, 2 priede nustatytą metodiką.



